Felső Kereskedelmi Iskola

művelődési intézmény

szakiskola

Kaposvár, Kossuth tér 2. (1928-1935)

Kaposvár, Zárda u. 29. (1914-1928)

1911: a 20. században a gyors gazdasági fellendülés szükségessé tette kereskedelmi szakemberek képzését, ezért a Kaposvári Kereskedők Egyesülete megalapította a kaposvári Felső Kereskedelmi Iskolát, mely az Eszterházy-utcában, a város által bérelt házban nyílt meg. Kezdetben csak fiúk jelentkezhettek. Az intézet három évfolyamú volt: alsó osztály, középső osztály, felső osztály. Az alaptantárgyak mellet a szakmai tantárgyak: kereskedelmi számtan, irodai munkálatok, könyvvitel, kereskedelmi levelezés, közgazdasági ismeretek, jogi ismeretek, vegytan, mennyiségtan, politikai számtan, gépírás, gyorsírás. Gyakran szerveztek külföldi és belföldi kirándulásokat és üzemlátogatásokat.

1914 júniusában került sor az első érettségi vizsgákra. Az első világháború alatt több tanár és diák is teljesít katonai szolgálatot illetve az intézetet, mely ekkor már a Zárda utca 29. szám alatt működött, beszállásolt katonák foglalták el. 1928-ban a gyorsan növekvő létszám miatt a tanintézet új épületbe költözött Kossuth-tér 2. szám alá. De ezt az épületet is gyorsan kinőtte az iskola, sokáig három különböző helyen folyt az oktatás. Majd 1935-ben dr. Kaposváry György polgármester önálló épületet biztosított az oktatásra az Irányi Dániel utcában.

 1944-1945: a második világháború alatt az intézetet kórházzá alakították át, de ennek ellenére folytatták a tanítást. Áprilisban az iskola felszabadult a hadi kötelezettség alól. Szeptembertől már leánytanulókat is felvettek az intézetbe. 1948-ban államosították az iskolát.

## Felhasznált források:

1. ↑ Bársony János: A Kaposvári Községi Négyévfolyamú Fiú Felső Kereskedelmi Iskola huszonnegyedik évi értesítője az 1935–36. – Kaposvár, [1936] p. 5–32.
2. ↑ Laczkó András: Évkönyv a kaposvári Noszlopy Gáspár Közgazdasági Szakközépiskola alapításának 75. évfordulójára. – Kaposvár : Noszlopy G. Közgazd. Szakközépisk., 1986. p. 13–21.
3. ↑ Bársony János: A Kaposvári Községi Négyévfolyamú Fiú Felső Kereskedelmi Iskola huszonnegyedik évi értesítője az 1935–36. – Kaposvár, [1936] p. 5–32.
4. ↑ Laczkó András: Évkönyv a kaposvári Noszlopy Gáspár Közgazdasági Szakközépiskola alapításának 75. évfordulójára. – Kaposvár : Noszlopy G. Közgazd. Szakközépisk., 1986. p. 13–21.
5. ↑ Noszlopy Gáspár Közgazdasági Szakközépiskola, 1911-2011 - jubileumi évkönyv. – Kaposvár : Noszlopy G. Közgazd. Szakközépisk., 2011. p. 10–14.
6. ↑ Noszlopy Gáspár Közgazdasági Szakközépiskola, 1911-2011 - jubileumi évkönyv. – Kaposvár : Noszlopy G. Közgazd. Szakközépisk., 2011. p. 10–14.

## Weboldalak, online források:

A Hungaricana e-gyűjteményében: http://bit.ly/2hH7jNL

Testülettörténet: http://www.ngkszki.hu/indexuj.php?h=iskolank/tortenet&m=toriuj

## A Felső Kereskedelmi Iskoláról a Takáts Gyula Könyvtár állományában:

Cikkek: http://bit.ly/1P2CIWy

Könyvek, könyvrészletek: http://bit.ly/1l9V3TE

## Ajánlott irodalom:

A Kaposvári Községi Felső Kereskedelmi Iskola s a vele kapcsolatos Női Kereskedelmi Szaktanfolyam értesítője. Kaposvár, 1916-1918. 2 kötetben (373 K15 Somogyi Gyűjtemény)

A Kaposvári Községi Négyévfolyamú Fiú Felső Kereskedelmi Iskola értesítője. Kaposvár, 1922-1948. 8 kötetben. (373 K15 Somogyi gyűjtemény)

Acél József: Emlékezés, 1934-1984. Kaposvár : Noszlopy G. Közg. Szakközépisk., 1984. 98 p. (373 E47 Somogyi Gyűjtemény)

Szita Ferenc - Torma Károly: Az emlékmű : a volt Községi Felsőkereskedelmi iskola és a Kaposvári Közgazdasági Szakközépiskola Öregdiákok Baráti Körén. Kaposvár, 1995. 86 p. (373 Sz84)